Denver Kisting - 'n Minderjarige kind was eerste op die toneel waar 'n Amerikaanse­ vegbulterriër 'n man op 'n kerkperseel doodgebyt het.
Republikein verneem 'n klag van strafbare manslag is teen die eienaar van die hond by die Otjomuise-­polisiekantoor aanhangig gemaak.
Toe die koerant gistermiddag die perseel van die Shalom Centre besoek, het 'n somber atmosfeer oor die werf gehang.
Amukwelele het gister beweer die hond was ondervoed terwyl 'n werknemer gesê het die hond was dikwels moeilik en het glo vantevore ander honde doodgebyt.
Volgens Amukwele voer Nyjamba aan dié skade is deur 'n voertuig ­aangerig. Hy het beplan om die heining te herstel, het Nyjamba glo gesê.
Volgens inspekteur Pendukeni Haikali van die Namibiese polisie se skakel­afdeling het die tou waaraan die hond vasgemaak was, glo op 'n onverklaar­bare manier gebreek.
Nyjamba het gister ontken dat hy nalatig was. Volgens hom het hy die oggend van die voorval besef die hond het tou en al losgebreek van die draad waaraan hy vas was. “Ek is tans baie emosioneel oor die storie.”
Dr. Tapiwa Warikandwa, 'n senior regsdosent verbonde aan die Universiteit van Namibië (Unam), het gister gesê 'n siviele eis is ook nie uitgesluit nie.
In gevalle waar diere betrokke is, is eie­naars aanspreeklik vir die skade wat hulle diere veroorsaak, sê Warikandwa. “Dus het 'n persoon, wat in beheer is van 'n moontlik gevaarlike voorwerp of dier, die plig om te verhoed dat iemand anders skade ly. Daarom sal 'n hondeienaar aanspreeklik wees as die hond iemand beseer omdat sodanige eienaar nie redelike stappe gedoen het om die dier te beheer nie. Die eienaar kan regtens verantwoordelik gehou word vir die besering of die gevolglike dood wat spruit uit die skade wat die hond aanrig.”